Source: http://csmbucuresti.ro/rugby-prima-victorie-a-sezonului-27-6-in-deplasare-la-iasi/
Timestamp: 2017-07-21 22:45:46+00:00

Document:
Rugby. Prima victorie a sezonului: 27-6 in deplasare la Iasi | Clubul Sportiv Municipal Bucuresti
Rugby. Prima victorie a sezonului: 27-6 in deplasare la Iasi
Tigrii au obținut sâmbătă prima victorie din actualul sezon la rugby. CSM Olimpia București s-a impus la Iași, pe terenul Politehnicii, scor 27-6 (3-6), în etapa a 2-a a Cupei României. Principalul marcator al Tigrilor a fost Marian Ispir, cu 12 puncte. Aripa CSM-ului a lipsit la primul meci al sezonului, fiind convocat la echipa națională, iar prezența lui s-a făcut simțită pe tabelă prin concretizarea a două lovituri de pedeapsă și a trei transformări. Celelalte puncte al Tigrilor au fost reușite de Lama – 2 eseuri, Okati – 1 eseu. Cu punctul bonus din prima etapă și cu cele 4 de la Iași, CSM Olimpia a adunat cinci puncte în clasamentul Grupei valorice I a Cupei României.
”Am avut un început mai crispat și am avut parte și de vânt contră. Din acest motiv am fost conduși la pauză. Din repriza a doua, și pe fondul a câtorva schimbări – au intrat jucători mai odihniți – am făcut diferența și nu s-a mai pus problema câștigătoarei”, a declarat șeful secției de rugby, Ovidiu Cârcei.
Începând cu acest meci, din stafful tehnic condus de Daniel Neaga (antrenor principal) face parte și Dragoș Niculae – antrenor cu înaintarea. Din colectiv mai fac parte Robert Ion – preparator fizic, Nelu Olteanu – kinetoterapeut și Florea Opriș – delegat.
În etapa următoare a Cupei României, CSM Olimpia va juca pe teren propriu cu RCM Timișoara.
CSM Olimpia: 1. Alexandru Savin. 2. Mackefu Tongia, 3. Iacob Nichita, 4. Petre Neacșu, 5. Alexandru Mitu, 6. Vasile Dragoș, 7. Adrian Ion. 8. Kamil Sobota, 9. Fahiua Siale, 10. Sioeli Lama, 11. Marian Ispir, 12. Richard Plopeanu, 13. Tiberiu Conache, 23. Alexandru Beldean, 15. Okati Atelea.
Rezerve: 16. Iulian Ailincăi, 17. Mihai Popovici, 18. Tudor George, 19. Andrei Mitroi, 20. Taufui Siokivaha, 21. George Croitoru, 22. Johnny Sola, 14. Florentin Ion.
Leave us a reply Cancel replyYou must be logged in to post a comment.	Abonare newsletter	CITIȚI ÎN CONTINUARE 21-07-2017 Microfruits alaturi de CSM Bucuresti pentru inca un sezon 19-07-2017 Volei feminin. Bine ai venit, Iryna Trushkina 18-07-2017 Tigroaicele la primul antrenament – Reunire Handbal Feminin Superliga
©2017 CSM Bucuresti | Toate drepturile rezervate. Like & sharehttp://csmbucuresti.ro/rugby-prima-victorie-a-sezonului-27-6-in-deplasare-la-iasi/">

References: CSM 
 CSM 
 CSM 

CSM 
 CSM 
 CSM